वह अफगानिस्तान में तालिबान के तमाम गुटों में सबसे खूंखार हक्कानी नेटवर्क का मुखिया है. उसका मकसद अफगानिस्तान में शरीयत कानून लागू करना है. तालिबान एक पश्तो शब्द है जिसका मतलब है छात्र. तालिबान दुनिया के उन चुनिंदा आतंकी संगठनों में से एक है जिन्होंने किसी देश पर राज किया हो. इस संगठन ने अफगानिस्तान में 1996 से 2001 तक सत्ता सम्भाली. इस संगठन की स्थापना मुल्ला मोहम्मद उमर ने की थी. तालिबान ने अफगानिस्तान में शरियत और इस्लामी कानून लागू कर इसे सदियों पीछे धकेल दिया. इसे अलकायदा का समर्थन भी हासिल था. मगर अमेरिकी हमले ने इसे अफगानिस्तान के कई इलाकों से उखाड़ फेंका.